LidanRubinov/Halacha-QA huggingface dataset:
שאלה: תקון חצות במכנסיים קצרות וגופיה: אדם שלבוש מכנסים קצרות וגופיה מאוחר בלילה ורוצה להגיד כך תקון חצות, האם עדיף שלא יגיד בכלל בגלל הלבוש?
תשובה: כן, אין להתפלל בצורה מבוזה, וכבר נאמר כי תבואו לראות פני מי ביקש זאת מידכם רמוס חצרי.
שאלה: תפילה בלבוש לא מכובד לנשים: לכבוד הרב, שלו וברכה, אם יש שתי ברירות, או שאתפלל בלבוש לא כ"כ מכובד, למשל עם נעלי בית או עם בגד מוכתם, או שלא אתפלל כלל באותו יום תפילת שמונה עשרה (ואסמוך על המתירים לאשה המטופלת בילדים קטנים, לומר רק ברכות השחר ושמע ישראל) - מה עדיף לעשות? כי לא פעם יוצא שבגלל שאין לי כח להתחיל להתלבש מכובד, אני מוותרת על התפילה באותו יום. ואם מותר לי להתפלל בלבוש לא הכי מכובד בנתונים הנ"ל, האם אפילו מותר להתפלל עם פיג מה? (לפעמים בלילה, אחרי שאני כבר מוכנה לשינה, אני נזכרת שלא התפללתי באותו יום שום תפילת שמונה עשרה, ובגלל שאין לי כח להתלבש, אני מוותרת על התפילה)
תשובה: בשני המקרים, עדיף שתתפללי בלבוש פחות מכובד אם קשה לך ללבוש בגדים מכובדים יותר. אחד הממעיט ואחד המרבה ובלבד שיכוון ליבו לשמים. בשורות טובות.
שאלה: הכנת דייסה לגוזלי תוכי בשבת: אני מגדל תוכים גם להנאה וגם לצרכי ריבויי ומכירתם בהמשך בע"ה בכדי להפוך אותם למאולפים האכלת יד אני מוציא אותם מההורים שלהם בגיל שבועיים או שלוש ומאכיל אותם בעצמי עם דייסה מיוחדת לתוכים ע"י מזרק וכך הם מתרגלים אליי. 1. השאלה היא מה עושים בשבת עם הכנת הדייסה. שאלתי מגדלים וההמלצה שעדיף לא להכין ולשמור במקרר כי זה יכול לפעמים להחמיץ ולגרום לחיידקים לגוזלים ואולי חלילה למותם השאלה, מה עושים? האם מותר במקרה הזה ובאיזה אופן? 2. אני מוכרח לגעת בהם ולתפוס להם את הראש שיהיה ישר כשאני מאכיל אותם והבנתי שזה אפשרי בשבת העיקר לא להרימם. האם זה אפשרי? אשמח מאוד לתשובה
תשובה: 1. מותר להכין דייסה לבעלי חיים, דייסה שהיא בלילה רכה שיכולה להמזג מקערה לקערה. 2. כאשר התוכי אינו יכול לאכול עצמאית מותר לטלטל חלק מהתוכי (ליישר את הראש) (שו"ע ש"ח,מ. שמירת שבת כהלכתה כז, הערות פה וקס).
שאלה: חלום על אבא בתוך השלושים: אבא ש"ל נפטר לפני שבועיים וחצי ואני בתוך השלושים. חלמתי חלום בלילה בו ראיתי פתאום את אבא. שאלתי אותו למה הוא נעלם, חיפשנו אותך כל השבוע והוא ענה שהיה קשה לו והוא לא יכל להשאר. חיבקתי אותו ואמרתי לו שאני אוהב אותו. הוא ענה שהוא יודע ולכן הוא חזר. התעוררתי ושמחתי נורא שראיתי את אבא ושוחחתי איתו. האם יש משמעות לזה ביהדות?
תשובה: המשמעות היא שטוב לאביך בעולם האמת, אולם הוא קשור באהבה לבניו וכשהוא רואה בצערם הוא מוצא את הדרך לעזור ולשמחם. ונראה שיש לו מדרגת צדיק אם מרשים לו לבוא משם לכאן.
שאלה: תפילה למי שעובד בחמש בבוקר : אני עובד בקיץ בבקרים בין השעות 5-9 בבוקר, מתי יש להתפלל לפני או אחרי או שיש פטנטים אחרים (חלק לפני חלק אחרי וכו )?
תשובה: בחודש אב מותר להניח תפילין, ביום זה ג' באב, ב4:50. בסוף אב, ב5:05. עדיף להתפלל לפני העבודה. אפשר להתפלל עד ישתבח ללא תפילין ולהניח לאחר ישתבח בזמן המותר. ואם לא מסתדר, לומר ברכות השחר וקריאת שמע עד ה' אלוקיכם אמת, ולהתפלל לאחר העבודה ב9 בבוקר.
שאלה: מספר הכריכות בציצית: בהמשך לשאלה על מספר הכריכות למדתי עם חבר ותהינו מדוע במבנה הכריכות הזה החלוקה של שם י"ה היא ל 7 ו 8 חזקו ואמצו!! השאלה נשאלה בהמשך לשאלה "מספר הכריכות בציצית"
תשובה: עניינים אלו קשורים לעולם הנסתר. בלבוש כתב ששבע הכריכות הם כנגד שבעה אווירים שבין שמונה רקיעים, ושמונה הכריכות הם כנגד הרקיעים עצמם. ועיין עוד באליה רבא.  ובמשנה ברורה שם רמז לזה
שאלה: חסיד מול אדם בדרגת נבואה: התחלתי ללמוד לאחרונה את 8 פרקים להרמב"ם והוא ידבר בפרק השביעי על דרגת הנבואה, שכל אדם צריך לשאוף אליה וכדומה. בכוזרי מפורט גם על דרגת החסיד,שהוא גם אדם שקרוב לאלוהים וזו גם דרגה גבוהה מאוד וגם צריך לשאוף אליה. השאלה שלי היא: 1.מה ההבדל בניהם? מיהו החסיד ומיהו אדם בדרגת נבואה? 2.איזו דרגה יותר גבוהה, החסיד או אדם בדרגת נבואה?
תשובה: כשהכוזרי משתמש במילה חסיד הוא מתכוון לאדם בדרגה גבוהה מאוד, כמו ההגדרה במסילת ישרים לחסיד, שזהו אדם המקיים מצוות כדי לצאת ידי כל השיטות ולא שסומל על שיטה אחת. מי שמגיע לדרגה גבוהה זו לא מחוייב המציאות שהוא יזכה לנבואה. ובכלל, מאז שפסקה הנבואה בעמ"י אין לנו נבואה כלל עד שתחזור בימי המשיח. יש בודדים שזכו להופעת רוח הקדש אבל לדרגת נבואה ממש לא. הרמב"ם פסק שהמשיח דרגת נבואתו תהיה קרובה לנבואתו של משה. אמנם לא כמו של משה כי אין נביא בדרגתו של משה, הוא אדון הנביאים כולם. הרב קוק בספרו "דעת כהן" אומר, שבניין המקדש זו המצווה היחידה שטעונה גילוי נבואי, לגלות לנו מהו המקום המדוייק ששלמה המלך קידש לכל דבר. כל זמן שאין נבואה לא יכולה להיות לנו גאולה שלימה ולא יכול להיבנות בית המקדש. הכוזרי מתייחס גם למאמר ח האומר שאין נבואה שורה אלא בארץ ולא בחו"ל. לא"י יש סגולה מיוחדת שבה נבואה יכולה לחול.
שאלה: גניזת בית מזוזה: האם נדרש לגנוז בית מזוזה.
תשובה: בית מזוזה צריך גניזה.
שאלה: יציאה מהארץ לפגישה עם חבר או קרוב: האם מותר לטוס לחו"ל כדי לראות בן משפחה או חבר, כמו שהתיר המשנה ברורה, ואם כן, מדוע יש בזה דבר מצווה?
תשובה: לנסוע לחזק, לעודד אותו או לבקר חולה מותר. ח אסרו ללכת לטיול, לראות חורבות אתונה או מפלי הניגארה וכד'. לפי הרמב"ם מותר לצאת רק לארבעה דברים: לשאת אישה, ללמוד תורה, להציל רכוש מהנכרים או למטרת מסחר, אבל לדברים אחרים אסור. אנחנו נוהגים לפסוק כאותם ראשונים שלכל דבר מצווה מותר לצאת לחוץ לארץ. הכוונה לדבר מצווה ממש ואומרים שגם לכבד ולשמח את הסבא או ללכת לחתונה אפשר אבל ללכת ולראות נוף אסור.
שאלה: קניית אדמות בארץ ישראל ממעשר כספים: האם מותר לקנות אדמות בארץ ישראל מכספי מעשר, כאשר אין סיכוי ואין כוונה להרויח מזה אלא רק למנוע את מכירתם לגויים? אם מותר, מה לעשות אם בכל זאת נוצר רווח?
תשובה: מותר. אם נוצר רווח הוא שייך לצדקה.
שאלה: טילטול בגד שעטנז בשבת: השו"ע (שח, מז) מביא י"א שאסור לטלטל בגד שעטנז וי"א שמותר. המשנה ברורה פסק שאסור. האם לבני ספרד מותר כי הלכה כי"א בתרא?
תשובה: כיון שהשו"ע לא כתב שמוותר בסתם, נראה שדעתו נוטה להקל. אבל הוא איננו מכריע בהחלט וע"כ יש לחוש לדיעה ראשונה.
שאלה: לקצר את החגורה בשבת: לפי הבן איש חי, חגורות שניתן לקצרן ויש אבזם בראש החגורה עם שיניים פותחים את הברזל וסוגרים על החגורה, האם מותר כי זה יעודו?
תשובה: אינני זוכר ראיה מפורשת אבל נראה לי לאסור כיון שזאת סגירה חזקה והיא נראית כתיקון, כיון שאין הדרך לפתוח את האבזם מידי פעם, אלא מתאימים אותו פעם אחת לזמן מרובה.
שאלה: המשך - ברכת הבנים על ידי האמא: הרב כתב ש"גם האם יכולה לברך", רציתי לשאול, האם הרב התכוון שהאם תברך בנוסף לאב או במקומו? השאלה נשאלה בהמשך לשאלה "ברכת הבנים על ידי האמא"
תשובה: בנוסף לאב.
שאלה: להעלות את כל שומרי המצוות לארץ: א. האם במצב האפשרויות הטכניות כיום, כאשר אפשר לעלות לארץ ישראל בתוך כמה שעות, האם במצב זה יש היתר ליהודי שומר מצוות לגור בחו"ל? ב. האם לא ראוי לכל רבני ישראל להוציא קול קורא לכל יהודי התפוצות לעלות לארץ? ג. אני מעריך (ללא בדיקה לעומק) שיש בגולה כיום כמליון יהודים שומרי מצוות. באם אנו יכולים לשכנע אותם לעלות לארץ אנו יכולים לגרום למהפך אדיר בכל הקשור לכלכלה, פוליטיקה, חברה וכו. מה דעת הרב בנדון, ומה אפשר לעשות לקידום הענין?
תשובה: לא משנה אם לוקח לעלות מס' שעות או מס' ימים. ישנה מצוות עשה לשבת בארץ. כל יהודי שחי היום בחו"ל עליו לעשות מאמץ לגמור את עסקיו ולעלות ארצה. אין שום עניין היום להמשיך את הגלות. לפני מאה שנה עוד היו חששות לעלות. מי שמתבונן שם לב שההשגחה האלוקית מעוררת את עמי אירופה וגלי האנטישמיות צוברים תאוצה. בגרמניה רוצים לאסור ברית מילה, בשוויץ רוצים לאסור את השחיטה ויהודים נרדפים. כל אלו רמזים מן השמיים שאין יותר ליהודים מה להיות בגלות. כל זמן שעדיין הם יכולים להציל את הרכוש שלהם, שיעלו, יבנו בית, ימצאו עבודה. כל מי שמעוניין לעבוד ימצא פה עבודה. אין ספק שאחת החולשות של עמנו היא יהודים שנשארים בגולה, אף על פי שישנה מדינה מפותחת משלנו.
שאלה: מזיגת יין למחלק כוסות - האם הפסק?: רציתי לשאול לגבי מתקן שמוזגים את כוס היין בראשו והוא מחלק את היין למספר כוסיות. אם המקדש לא שתה עדיין האם זה המזיגה מהווה הפסק או שחייב לשתות ואז ממה שמותיר לשפוך למתקן?
תשובה: אם ישאר לו יין בכוס בשיעור רביעית, עדיף בכל מקרה לשפוך את היין לפני ששותה (עיין שמירת שבת כהלכתה, פרק מח, יא, ובשולחן ערוך אורח חיים סימנים קפב ורעא) בכדי שלא יהיה למסובים כוס פגומה. אם אין, אזי ממילא יצטרך להוסיף יין בכדי שיספיק לכל הכוסות ויוסיף לגביע שלו לפני שמוזג למתקן.
שאלה: להתחזק בתורה: עד לפני שנה התחזקתי מאוד בתורה וזיכוי הרבים ולפני כמה חודשים קרה מקרה שגרם לי לירידה רוחנית ועשיתי מעשים אסורים שה מאוד מאוד כעס והביא עלי תקופה לא קלה. ב"ה היום התחזקתי שוב ולמדתי מלקחים ב"ה. המטרה שלי לרצות את אלוקים ולהגיע ליראת שמיים כמו בת מלך אמתית!! בנתיים אני שומרת שבת כהלכתה,בבוקר שמע ישראל,נטילת ידיים,מקפידה על אשר יצר,ברכות השחר,תהילים פרק לפחות בכל יום! ובשבת משתדלת את כל ספר שבת, ברכת המזון,וקריאת שמע שעל המיטה. אלה הדברים הבסיסיים שאני עושה בכול יום. האם זה ר או שעליי להוסיף עוד משהו? דבר נוסף, צניעות-אני יודעת שזה הדבר הכי חשוב לאישה אז במחשבה אני מצליחה לשלוט על זה,בדיבור כנ"ל מתרחקת מאוד מלשון הרע ומדבורים לא ראויים משתדלת אבל לפעמים מדברים איתי על דברים כאלה ונורא קשה להתחמק למרות שאני לא משתפת פעולה בשיחה. בדיבור-אני משתלטת על עצמי. ובמעשה- אני מנסה עכשיו את השמירת נגיעה והולך לי מצויין ב"ה אבל לפעמים אחי נוגע בי נגיעה קטנה בתוך חיבה האם זה איסור חמור? עם בנים אחרים וודאי שאין לי מגע! צניעות בלבוש אני בלי נדר אהיה חייבת לקחת על עצמי בגלל ההסכם שלי עם הקדוש ברוך הוא ככה שאני במגמת עלייה טובה. היה לי פייסבוק ומחקתי אותו,במקום זה אני רואה הרצאות ושאלות ותשובות מנסה לשאוב מידע. בנתיים אני עובדת בסופר דתי כשר עד שהשירות לאומי שלי בעוד חודשיים לבית אבות שזה גמילות חסדים גדולה מאוד! השאלה שלי,האם ככה עלי לעשות כדי להיות יראת שמיים? או שאני צריכה להוסיף עוד דברים? עוד שאלה קטנה,אני תוכניות כמו כוכב נולד נגיד ועוד תוכניות שאני אוהבת לראות זה נחשב לפסול?? אני שומעת שירים גם רועשים אבל שירים באנגלית וחלק בעברית זה פסול או להשתדל לא לשמוע כי זה מאוד קשה בלי.
תשובה: לך. קראתי את מכתבך ומאוד התרגשתי ממנו. את זוכה לעשות דברים ממש נפלאים, ואני בטוח שאבינו שבשמים מאוד שמח מכל דבר נפלא כזה שאת עושה. ודאי שהדברים שאת עושה חשובים מאוד וגדולים מאוד, ואני מברך אותך שתזכי להתמיד בהם, יחד עם זה תמיד האדם צריך לשאוף להמשיך ולהתקדם. נאמר בנביא שהאדם נקרא מהלך, שהוא בכל מהותו הולך מדרגה לדרגה, כל הזמן שואף להתקדם, כל הזמן מקבל על עצמו עוד דברים, לומד עוד דברים, מחזק עוד את הקשר עם אבינו שבשמים. אחד מהדברים החשובים, שלא כל כך ראיתי שכתבת, ונראה לי שהוא מאוד מרכזי במימוש השאיפות שלך, ובהמשך ההתקדמות שלך, הוא לימוד תורה. החיבור ללימוד תורה, ולחיבור עם אבינו שבשמים דרך התורה הוא מאוד חשוב ומרכזי, התורה נותנת לאדם המון יציבות והמון קדושה, ואני בטוח שחיבור גדול שלך לתורה יתן לך המון התקדמות והמון שמחה וכוחות להמשיך הלאה. מעבר לחיבור לשמיעת שיעורים דרך האינטרנט, אף שיש בכך יתרון גדול, חשוב מאוד לנצל את ההזדמנות של החיבורים לשיעורים מקומיים כדי להתחבר לחברה מתאימה, להתחבר לכוחות מניפים, שיעזרו לך מאוד. במקומות רבים יש כיום מדרשות טובות שתוכלי דרכן להתחבר למסלול נפלא של למידה ושל בניה רחנית. אם תרצי לברר עליהן, תוכלי לעשות זאת בקלות (דרך אתר סטנדר) ואף אני אשמח לעזור לך בכך. מצאי לך שיעורים לרוחך, מצאי הדרכה ועזרה, ויהיה לך ממש נפלא. לגבי השירים והתכניות שאת שואלת, חשוב שהדבר יהיה כחלק מתהליך ההתקדמות שלך. ככל שתתקדמי כך תהיי פחות זקוקה לדברים האלו ותרגישי יותר את הקשר עם ה' שמחיה אותך, ושהדברים האלו שאינם לרמה שלך, ואינם מתאימים או תורמים לך, פחות קשורים אלייך. אל תילחצי מיכך, אלא המשיכי להתקדם, ונסי להוריד בכך להוריד את הקשר לדברים, להוריד את ההתמדה בצפיה, ונסי למלא את זמנך בדברים שיותר תורמים לך. שתהיה לך המון הצלחה, ואשמח לעזור עוד בכל מה שאוכל. הרב יצחק גרינבלט
שאלה: טיול מעורב עם בנות חילוניות: ישנו טיול שנקרא משצים. זה טיול שמלמדים בו להסתדר בשטח במשך שבועיים אך הבעיה איתו שזה טיול מעורב עם בנות חילוניות (יש מחיצה בלילה מתיקים וביום כל הזמן עובדים ביחד עם החילונים ות). היה לי ויכוח עם חבר שלי האם מותר לצאת, הוא טען שלא כל כך קשה לשמור על העינים גם במקום כזה וחוץ מזה הוא טען שאולי אם יהיו שם דתיים זה יכול להעלות את הרמה שם. אני טענתי שאם נמצאים שבוע שלם עם בנות אז א"א לשמור על העיניים לגמרי וחוץ מזה ששהיה עם בנות יכולה לגרום להדרדרות רוחנית. כמו"כ טענתי שגם אם נוכל לחזק חילונים זה לא צריך לבוא על חשבון ההתחלשות שלנו, מה דעת הרב בעניין?
תשובה: אתה צודק, לא ראוי לצאת לטיול באוירה כזאת. תפקידכם לחזק את עצמכם ואת הסובבים אתכם.
שאלה: חלוקת העלייות לתורה: כבוד הרב, 1) מי עשה ומתי נעשתה חלוקת הפסוקים של העליות לתורה (כהן, לוי, ישראל וכו )? 2) לפי איזה עקרון נעשתה החלוקה? (לפרקים החלוקה ניראת "מיקרית" ולכאורה באמצע סוגייה. דוגמה: פרשת חקת, כהן-לוי) בהוקרה,
תשובה: חלוקה זו נעשתה בתקופת המשנה, כשתקנו את הקריאה בתורה. לפי דין התלמוד במסכת גיטין (דף ס, וכן מוזכר במסכת מגילה) זהו מדין "וקדשתו" הכתוב אצל הכהנים. לפי הגמ' מדובר כשהכהן, לוי וישראל באותה רמה תורנית, אך אם ישנו ישראל תלמיד חכם וכהן עם הארץ, לפי עיקר הדין יש לעלות את הישראל לפני הכהן. היום אנו לא נוהגים כך כדי למנוע מריבות, להכריז על מישהו שהוא עם הארץ זה לא פשוט. לגבי החלוקה של הפסוקים, ח קבעו כלל שלא מסיימים בדבר לא טוב. ח לא קבעו באופן מוכרח איך לחלק את העליות ובמשך הדורות נשתרשה חלוקה. כמו שמוסיפים עולים בימינו.
שאלה: הגעלת תבנית אפיה: האם מספיק להגעיל תבנית אפיה בשרית בת יומא שנשפך עליה חלב נוזלי חם או שצריך ליבון, הרי כלל גדול בידינו שבכל כלי הולכים אחר הרוב והכא רוב תשמישו הוא היה ביבש?
תשובה: דין התבנית בהגעלה.
שאלה: איסור חדש - המשך: לא הבנתי לגמרי. הרי הרמב"ם,תמידין ומוספין,ז,טו,כותב -שתבואה שלא הביאה שליש מותר להאכילה לבהמה. כלומר, שלאדם זה אסור? השאלה נשאלה בהמשך לשאלה "איסור חדש"
תשובה: הרמב"ם מדבר שם על איסור קצירה והיא מותרת רק לבהמה לפני הבאת שליש, לא מדובר על איסור אכילה. ר' הל' מאכ"א, פ"י, הל' ה.
שאלה: הגעת כלי שבישלו בו גבינה: האם נוהגים כשו"ע הרב (תנא, יג) שחלב וגבינה שבושלו במחבת בשרי בן יומי, די בהגעלה?
תשובה: דין המחבת בהגעלה. ליבון צריך כאשר לקחו שיפוד וצלו בו, לדוגמא: בשר נבילה, הואיל וזה בלע ע"י האש ולא ע"י רוטב, השיפוד טעון ליבון. מה ההבדל בין ליבון להגעלה? ליבון הוא מכלה את הבלוע בו ע"י עוצמת החום. הגעלה גורמת לכלי להפליט את הבלוע בו. במקרה זה, היות וזה בלע ע"י בישול הגעלה מספיקה.
שאלה: מס  שאלות : לרב יעקב אריאל ברצוני לשאול מס שאלות שנשאלתי : 1. אם הדליקו טלויזיה בטעות בשבת (והילד הכי קטן שהיה שם בן 6), האם מותר לכבות אותה או להנמיך את עצמת הקול? 2. קבוצת תלמידים יצאה לפעילות, אחד התלמידים הביא כדורגל מביתו והכדור אבד בזמן האוכל האם כל התלמידים ששיחקו בכדור צריכים לשלם? 3. בעניין קריאת מגילה : אם יצוייר כי אין מניין בירושלים, האם תושבי ירושלים צריכים להקדים ליד או שצריכים לגייס מניין לקריאה בטו? ו.
תשובה: 1. אין לכבותה אלא לכסותה ולהנמיך את עוצמת הקול. 2. מי שאיבד חייב לשלם. 3. האם כוונתך לפורים משולש?
שאלה: ללבוש חולצה עם שתי וערב: לפי רבנו הבא"ח (מסעי, ש"ש,ב) חולצה שיש עליה שתי וערב או דגל עם צלב, האם מותר ללובשה? וכן, מה הדין לתלות תמונה עם צלב בבית?
תשובה: לפי הבא"ח אין בזה איסור כיון שלא נעשה השתי וערב לשם עבודה זרה. אמנם אם זה בולט במראה צלב ולא חלק מתמונה משובצת מכוער הדבר שיהיה קבוע בתמונה או בבגד.
שאלה: אכילת ביצה קשה בחו"ל: רציתי לשאול האם מותר לאכול ביצה קשה שבושלה במים ביום חול ע"י גוי ואין אני יודע מה בושל (בעבר) באותו סיר למרות שהסיר מיועד רק לבישול ביצים. ולטענת הגוי זו ביצת תרנוגלת וניכר שכך? האם יש נפקות האם זה מתקיים בבית מלון של גויים או בביתו הפרטי?
תשובה: 1. לשלוק ביצה ע"י גוי אסורה מדין בישולי נכרים (שו"ע יו"ד קיג, יד-טו). 2. האיסור בבית מלון. ובבית ישראל שבושל ע"י גוי לדעת השו"ע אסור (קיג, ד), אך יש שהקילו. 3. אי אפשר לסמוך מה בושל בסיר ומתי, והביצה טריפה. 4. האפשרות בחו"ל לחמם במיקרו גל בתוך שתי שקיות - הדבר מותר הן מבחינת הכשרות והן מבחינת בישולי נוכרים.
שאלה: ללכת בלי כיפה: האם ללכת בלי כיפה נחשב חוקות הגויים?
תשובה: לא נחשב חוקת הגויים. אבל חשיבות הכיפה בימינו רבה מאוד וכיום היא דין לכל הדעות.
שאלה: להזכיר את אבי בברכת המזון: אבא שלי נפטר לפני 3 שנים, בברכת המזון אני צריכה להגיד "הרחמן הוא יברך את אבי מורי בעל הבית הזה."?
תשובה: לא, יש לברך את אמך ואת בני הבית.
שאלה: נסיעה בשבת לפיקוח נפש: הרב, ב"ה אני רוצה להתחיל לעבוד במעבדת רעלים של תל השומר. יכול להיווצר שם מקרה כזה- חולה עם חשד להרעלה יגיע למיון בבית החולים בשישי בערב שבת. במיון, לאחר שיבדקו אותו, הרופא יקבע שנצרך לעשות לחולה בדיקת רעלים. את בדיקת הרעלים הזאת מבצעים ע"י מכשירים חשמליים מסוימים, שעובדי המעבדה לרעלים יודעים להפעילם. במקרה כזה יתקשרו להזעיק את הכונן של המעבדה, והוא יצטרך להגיע למעבדה בשבת ע"מ לבצע את הבדיקה. בדיקה זו היא דחופה משום שאם ימצא שישנה הרעלה לחולה, זוהי סכנת נפש. מה מותר לעשות במקרה כזה? האם מותר לנסוע לשם? אפשר לבצע את הבדיקה? מותר לחזור אחרי סיום הבדיקה?
תשובה: פיקוח נפש דוחה שבת אולם החזרה אינה פיקוח נפש, היא מותרת ע"י נוכרי. לת השומר מגיעים כל שבת רכבים של נוכרים למטרות דומות, תברר היכן משגים אותם, כגון: בעזר מציון וכדו'.
שאלה: תפילות בבוקר: מידי בוקר, לאחר שאני מתעוררת אני קוראת תפילת שמע ישראל. רציתי לדעת האם יש שוני בין קריאת תפילה זו לבין "מודה אני". האם זה ר להפסיק לקרוא תפילה זו ומספיק לומר מידי בוקר מודה אני?
תשובה: תפילות מחזקת את רוח האדם ונותן תעצומות נפש. לכן בבוקר טוב לומר קודם מודה אני, ולומר לאחריה ברכות השחר ושמע ישראל. ה' יברך אותך.
שאלה: בשר לא חלק לחייל ספרדי: הרב, האם חייל ספרדי יכול לאכול בשר שאינו חלק כאשר הוא בצבא?
תשובה: הדין לאכול בשר חלק חשוב יותר מכול חומרה בנושא כשרות (כמו חלב ישראל, מוצרי חלב מהדרין ובישול ישראל - שלדעתי ראוי להקפיד בכולם) בשר חלק נוהג בבדיקת ריאות של בשר בקר בלבד (ולא בבשר עוף). חייל קרבי הנמצא בפעילות מאומצת ויש חוסר בתחיליפים הולמים מותר לו לאכול. כל זה שייך לעניין החייל אבל המערכת צריכה להקפיד שיהיה בשר חלק בכמויות גדולות ולא לפגוע בבני עדות המזרח, וראוי שגם האשכנזים יקפידו על זה. קוראת תופעה מוזרה, שאומרים בצבא לבני עדות המזרח אל תאכלו בשר שאינו חלק אך שמגיע פסח לא מכניסים מוצרים (אפילו לא בבישולים) שנויים במחלוקת כמו עוגיות בוטנים, ולא אומרים שהמיעוט שמקפיד ישמור שלא לאכול אלא מונעים זאת מכל צה"ל, יש כאן פגיעה מתמשכת בבני עדות המזרח שאינה גזירה משמים.
שאלה: יום השנה אם לא ידוע תאריך המיתה: פנה אלי יהודי שביקש לדעת. מכר שלו ל"ע התאבד. א. האם אפשר לומר עליו קדיש? ב. מתי להחשיב את יום השנה, במקרה הנ"ל לא יודעים את תאריך המיתה, אלא יש רק תאריך לקבורה? ב
תשובה: א. אומרים עליו קדיש (הוא זקוק יותר לקדיש מאדם אחר) - (יבי"א ו, לו). ב. אם אי אפשר לברר, ינהגו את יום הקבורה.
שאלה: ברכות קריאת שמע לאחר הזמן: הרב, קרה לי שקמתי מאוחר וכבר עברה שעה רביעית ולא אומרים ברכות ק"ש בשו"מ (אני ספרדי), אבל שכחתי וברכתי, ונזכרתי שעבר הזמן כשהייתי ב"אמת ויציב", האם הייתי צריך לברך "גאל ישראל" בשם ומלכות כיון שכבר ברכתי על הברכות הראשונות או שמכיון שעבר הזמן הייתי צריך לברך בלי שם ומלכות?
תשובה: זמן תפילה עד ארבע שעות, בדיעבד עד 6 שעות (חצות היום). וכפי שכתבת, השו"ע (נח, ו) אסר לברך ברכות של קריאת שמע לאחר ארבע שעות. (האשכנזים מקילים ע"פ מהרי"ל המובא בביה"ל ד"ה 'קוראה בלא ברכה' לברך את הברכות). לעצם שאלתך, כיון שברכת חלק מהברכות ויש פוסקים ספרדים (החיד"א שו"ת חיים שאל ב, לא. רב פעלים ב, יב ע"פ האר"י יש זהות בין ברכות קריאת שמע ותפילה) שאומרים בלאו הכי לברך, אתה יכול לברך את ברכת גאל ישראל.
שאלה: לקבל חצי צום: האם אפשר לקבל על עצמי בתפילת מנחה צום עד חצות היום? ומה הנוסח לקבל תענית שעות? רבון העולמים הריני לפניך על תנאי התענית יחיד למחר.מ.?
תשובה: עיין בנוסח קבלת צום הנמצא בסידורים ותראה שיש שם גם לחצי יום או עד לאמירת מזמור מסויים בתהילים. בברכת התורה, WWW.Yeshiva.org.il
שאלה: כשאני ממהר בהנחת תפילין: אם אני ממהר להספיק למנין בשחרית. האם אפשר לדלג על פרשיות קדש וזכור שאומרים אחרי שמניחים תפילין ולהספיק לומר את הקרבנות וכו או ברייתא דרבי ישמעאל במקום?
תשובה: עדיף לומר את הפרשות לאחר הנחת תפילין. עדיפות שניה לומר - פרשת העקדה ואחר כך איזהו מקומן המוזכר בשו"ע (א,ה). החשוב ביותר להתפלל תפילת עמידה עם הציבור, ולכן מתחילת ישתבח יתפלל עם הציבור וישלים לאחר התפילה מה שלא הספיק.
שאלה: ".לא תניף עליהם ברזל.": האם מותר לחתוך עם מספריים חלק מהבגד עצמו (הציצית) ולא רק הפתיליות?
תשובה: כן. לגבי הפתילים משתדלים שלא לחתוך על ידי כלי ממתכת אבל בבגד אין בעיה.
שאלה: לשיר "כי מציון תצא תורה": נוהגים לשיר בהוצאת ספר תורה " כי מציון תצא תורה ודבר ה מירושלים.", האם מותר לומר את שם השם למרות שזה לא פסוק?
תשובה: מותר, חלק מהתפילה.
שאלה: שמיעת שירים בימי בין המצרים בעבודה: לכבוד הרב! אני עובד כמאבטח בחנות בגדים ששם משמיעים כל הזמן מוסיקה (טראנסים), איך אני מתמודד עם הבעיה בשלושת השבועות? ויום טוב!
תשובה: אל תתכוון לשמוע. זה נקרא הנאה הבאה לו לאדם בעל כורחו. אתה לא מגיע כדי לשמוע את המוזיקה אלא כדי למלא את המשימה שלך, לשמור על הבאים.
שאלה: ללמוד קבלה כשיודעם את כל הש"ס: אפשר ללמוד הקבלה לפני ארבעים שנה אם אנו יודעים כל הש"ס?
תשובה: אם אדם למד ויודע דרכי הגמרא ומידותיו מתוקנות יוכל ללמוד תורת הנסתר.
שאלה: שאלת המשך ל"האם דין ריבית": ובכן הפסדים אם יהיו, אחריותם חלה עלי. ב וברכה השאלה נשאלה בהמשך לשאלה "מתן סכום כסף לצורך מסחר וחלוקת הרווחים האם דין ריבית"
תשובה: אם ההפסדים שלך, נמצא שאתה לוה ואביך מלווה ואסור לך לשלם לו ריבית. רק אם ההפסדים (שלא ינבעו מרשלנותך) יהיו שלו הוא ייחשב למפקיד ואתה לשומר ומותר לו ליטול את הרווחים לעצמו ולך מותר לקבל שכר שמירה.
שאלה: קריעה על בית המקדש בימינו: שמעתי בשם הרב, שאדם הגר בארץ ורואה את מקום המקדש פעם ביותר מ-30 יום אינו צריך לקרוע. כשסיפרתי את זה לאדם אחר אמרו לי שהרב אמר כך מפני שהגרשז"א זצ"ל אמר פעם שאדם הגר בארץ ואינו רואה את מקום המקדש פעם ב-30 יום אינו ראוי לקרוע על מקום המקדש. האם הדברים נכונים? למסקנה, מה הדין?
תשובה: הרב (הגרש"ז אויערבך זצ"ל) פסק כי אדם שגר בארץ ישראל והיה ביכולתו להגיע להגיע ולראות את מקום המקדש בתוך 30 יום, אין צריך לקרוע כשיראה את מקום המקדש לאחר 30 יום. זאת, מאחר שמראה בכך שלא בא לראות מקום המקדש, שאינו מרגיש מספיק את הצער על חורבן הבית. אדם שנמנע מלהגיע מפאת שהיה חולה או שהיה אנוס באופן אחר, צריך לקרוע כאשר לא ראה מקום המקדש בתוך 30 יום. ויהי רצון שנזכה לראות בבניין ירושלים וכל המתאבל על ירושלים זוכה ורואה בנחמתה. בשורות טובות.
שאלה: עמידה ב-"והוא רחום" ובשומר ישראל: האם יש חובה או מנהג לאשכנזים לעמוד לאחר תחנון בימי שני וחמישי ב-"והוא רחום" ובשומר ישראל בימי חול? האם ניתן להמשיך לשבת? כמו כן, שמעתי שהרב קנייבסקי שליט"א עומד ב-"ובא לציון" כי יש שם את הפסוק "קדוש קדוש". האם יש מקור לכך? ואם כן האם יש לנהוג כן גם לפני ברכת יוצר המאורות שכן גם שם מופיע "קדוש קדוש" וידוע המנהג דווקא לשבת בברכות הללו?
תשובה: המנהג הוא לעמוד בתחנון של שני וחמישי. לאחר נפילת אפיים אפשר לשבת עד המילים "ואנחנו לא נדע" ואז עומדים וממשיכים "מה נעשה". יש דעה (שבט הלוי חלק ו סימן יג) שיש לעמוד בקדושת "ובא לציון" מאחר והקדושה בה תוקנה כנגד מי שלא אמר קדושה בשמונה עשרה או בזמן שגזרו על תפילת שמונה עשרה. עניין זה הוא רק בקדושת "ובא לציון" ולא בשאר המקומות. אמנם לפי חלק פוסקים  ערוך השולחן (סוף סימן קלב) וכף החיים בשם הזוהר הקדוש (סימן נט סעיף כ)  אפשר לשבת. אולם בכל אופן ראוי להקפיד לעשות כדברי הפרי מגדים (אורח חיים אשל אברהם סימן נט סעיף ב) שמי שעומד לא ישב ומי שיושב אינו צריך לעמוד.
שאלה: להפסיק ללמוד תורה בשביל כיבוד הורים: אם אמא או אבא קוראים לי ואני לומד תורה בחדר. האם עלי לענות להם או שאפשר להמשיך ללמוד?
תשובה: גדולה היא מצוות כיבוד הורים, וצריך אתה להפסיק מלימודך, לגשת אליהם ולמלא את מבוקשם. בשורות טובות.
שאלה: לנקות נקבוביות שעל העור: על האף יש לי נקבוביות שחורות, אלו הם נקודות שומן הצבורות בעור בחלק החיצוני של האף וניתנות להוצאה. רציתי לשאול: 1. ישנם מדבקות אשר אפשר לקנות בסופר פארם ששמים על האף והם מנקים ומוציאים את הנקבוביות. אשתי מעוניינת שאני ינקה אותם כי זה מפריע לה. האם מותר לי להשתמש בהם או שיש בזה איסור לא ילבש? 2. האם יש בעיה בשבת לגרד אתם אם הציפורניים. משום דש.
תשובה: 1. לא, כיוון שזה לא לצורך ייפוי. 2. אם הם יבשות לגמרי, אפשר. אחרת, אסור.
שאלה: חתימת חוזה עם חילוני: אני עושה חוזה עם חילוני,מה הנוסח המינימלי להיתר עיסקא?
תשובה: תוכל לקבל שטר היתר עיסקה במועצה דתית בסביבתך, יתכן ושטר כזה מודפס גם בקיצור שלחן ערוך עם הערות של הרב מרדכי אליהו בסוף הספר.
שאלה: פירוש "אדון עולם": רציתי לשאול מה הפירוש ב"אדון עולם" :."בלי ראשית בלי תכלית, ולו העז והמשרה. בלי ערך בלי דמיון, בלי שנוי ותמורה." ורציתי לשאול גם מהם חיות הקודש? מראש והמשך שבוע טוב
תשובה: הקב"ה נצחי תמיד היה ותמיד יהיה ולכן אין לו ראשית (תחילה) ולא תכלית (סוף). הקב"ה הוא בעל העוז והשררה. אף אחד לא דומה לו כלל ואין לו שום ערך ביחס אליו. הקב"ה אינו משתנה. חיות הקודש הן סוג של מלאכים.
שאלה: חופשה עם דודים במקום מחלל שבת: האם אפשר להיכנס לאטרקציה שהיא פתוחה ביום שבת ואם יש על מי לסמוך ויש שם ימים שזה רק לדתיים? מראש
תשובה: מצד ההלכה, מותר ללכת ביום חול למקום שמחלל שבת. אולם עדיף להמנע, אם אפשר או שיש מקום חלופי, בכדי לא לתת לגיטימציה לחילול השבת.
שאלה: כיסוי מקרוגל שהוחלף: מה דין הצלחת? וכן, האם די בעירוי על המכסה מפלסטיק כדי להכשירו לשימוש? השאלה נשאלה בהמשך לשאלה "חימום במיקרוגל בטעות עם מכסה הפוך"
תשובה: על המכסה והצלחת יערה מים רותחים ממיחם של שבת או מיחם המחובר לחשמל. גם העירוי נחשב ככלי ראשון והוא כניצוק ומותר.
שאלה: קריאת תהילים במוצאי שבת: הרב, ידוע כי לא טוב לקרוא תהילים בלילה, האם כלל זה תקף גם ללילות מוצאי שבת? אני שואל זאת כיוון שראיתי רב מקובל שעושה חבורת קריאת תהילים בכותל כל מוצאי שבת.
תשובה: יש דעות אחדות בענין תהילים בלילה, יתכן ובמוצאי שבת עד חצות אפשר להקל בגלל קדושת השבת.
שאלה: נוסח קבלת צום: הנוסח הוא."מעלות השחר עד אחר תפילת ערבית. ואם לא אוכל או לא ארצה, כשאומר מזמור לדוד וכו,. אוכל להפסיק.". אם אני אומר מזמור לדוד ומפסיק את הצום בזמן מסוים. האם השעות שהיו נחשבות לצום או שזה "הרס" את כל הצום? השאלה נשאלה בהמשך לשאלה "לקבל חצי צום"
תשובה: יש מושג הנקרא "תענית שעות", תענית של חלק מהיום. וודאי שיש בתענית כזו עניין כלפי שמיא.
שאלה: נטילת ידי ים על כלים: הרב א. מותר ליטול את ידי לאחר שהתפניתי בשירותים על כלים שבכיור? זה מטמא אותם? ב. חי יבים לשים "גירש" אם אני כותבת מילה עם שני יודים? (פעמי ים האות יוד)
תשובה: א. מותר, במים של נטילת ידיים בבוקר אסור, כיוון שאסור להינות מהם. ב. לא, י' זה רק רמז לשם ה'. כנ"ל לגבי מילים כגון הללויה, זו רק חומרה בעלמא לשים "גירש" בסיומת כזו.
שאלה: שינוי תוכנית הלימוד בתנ"ך: הרב, אני מלמד תורה בישיבה תיכונית. בשנה האחרונה שינו את תוכנית הלימוד, מצאתי כמה קטעים המדברים על אנשי התנ"ך בצורה לא נאותה לטעמי. א. האם מותר ללמד זאת? ב. אם כן, כיצד? לשם פרנסה (שהרי חינוך אני לא רואה בזה) אכשיל את ילדי ישראל? ג. האם מותר ללכת לימי עיון בהם מלמדים דברים דומים? על ההקשבה
תשובה: היכן מצאת קטעים לא ראויים בתוכנית עצמה או במאמרי ההעשרה? עד כמה שידוע לי' מאמרי ההעשרה הלא ראויים הורדו.